У нядзелю, 22 сакавіка, у раённым Доме культуры па вуліцы Станкевіча прайшоў традыцыйны фестываль эстраднай песні “Пастаўскія зоркі і зорачкі”, які сабраў юныя таленты з усёй Пастаўшчыны. Канкурсанты выступалі ў трох узроставых катэгорыях: 6—9, 10—13 і 14—26 гадоў — і парадавалі гледачоў як падборам песень, так і сваім артыстызмам, выдатным вакалам. Таму прызёраў конкурсу сёлета аказалася як ніколі шмат. Перад гледачамі — а іх была амаль поўная зала — выступілі таксама пераможцы мінулагодніх фестываляў. Матэрыял са свята песні чытайце ў адным з бліжэйшых нумароў “Пастаўскага краю”. Фота Алены ШАПАВАЛАВАЙ.